Johan Remen Evensen
Johan Remen Evensen (sündinud 16. septembril 1985 Øksnesis) on endine Norra suusahüppaja. Maailma karikasarjas osales Evensen esimest korda 6. detsembril 2008 Trondheimis ja sai 10. koha. Nädal aega hiljem jõudis ta juba Pragelatos poodiumile, kui oli kolmas. Esimese võidu MK-sarjas sai Evensen 2010.–2011. aasta maailma karikasarja Vikersundi lennumäe etapil 12. veebruaril 2011, kui jagas MK-etapi kvalifikatsioonis esikohta Gregor Schlierenzaueriga. Esimest korda osales Evensen suurvõistlusel 2009. aasta MM-il Liberecis, kui ta kuulus Norra võistkonda meeskonnavõistluses ja sai seal hõbemedali. Individuaalselt oli ta normaalmäel 27. ja suurel mäel 30. 2010. aasta taliolümpiamängudel Vancouveris sai ta meeskonnavõistluse pronksmedali. Individuaalselt oli ta suurel mäel 15. 2010. aasta suusalennu MM-il Planicas sai Evensen meeskonnavõistluses hõbemedali. 2011. aasta MM-il Oslos sai Evensen juba kolmanda järjestikuse meeskondliku hõbemedali. Individuaalselt oli ta väikesel mäel 46. ja suurel mäel 14. Evenseni nimel on suusahüpete maailmarekord 246,5 meetrit, mille ta hüppas 11. veebruaril 2011 Vikersundi lennumäel.